Държавен вестник, бр. 99, 2010 г., стр. 81

БРОЙ  99	
Д Ъ Р Ж А В Е Н  В Е С Т Н И К 	
СТР.  81  
5. пълнотата на данните относно полетите 
и тонкилометрите, свързани с данните за въз­
душното движение, с цел проверка дали само 
полети, които отговарят на условията, са били 
взети предвид в доклада на оператора (например 
данните, събирани от Евроконтрол).
Чл. 19. Верификационният процес може да 
продължи, когато верификационният орган е 
получил и оценил достатъчно информация, на 
която да се базира стратегическият анализ.
Чл. 20. (1) Въз основа на стратегическия 
анализ по чл. 18 верификационният орган раз­
работва анализ на риска с цел да оцени веро­
ятния риск от грешки в данните за емисиите 
на парникови газове, водещи до съществено 
несъответствие с реалните стойности.
(2) Верификационният орган подлага на 
оценка всички източници на емисии от инста­
лацията по отношение на точността на данните 
за всеки източник на емисии на парникови 
газове от инсталацията.
(3) Въз основа на анализа на риска верифи­
кационният орган определя източници с висока 
степен на риск от грешка и посочва причините 
за допускане на грешки при определяне на об­
щото количество емисии на парникови газове 
от инсталацията в процедурите за мониторинг 
и докладване.
(4) Верификационният орган подлага на 
оценка надеждността, достоверността и точ­
ността на системите за мониторинг и на 
докладваните данни и информация, свърза­
ни с годишните емисии от инсталациите/
въздухоплавателните средства, и данните за 
тонкилометрите.
(5) Въз основа на оценката по ал. 4 вери­
фикационният орган определя изрично източ­
ниците с висока степен на риск от грешка и 
други части от процедурата за мониторинг и 
докладване, които има вероятност да спомог­
нат за допускане на грешки при определяне 
на общото количество емисии и данните за 
тонкилометрите.
(6) Верификационният орган отчита всички 
методи за ефективен контрол на риска, прила­
гани от оператора на инсталации/въздухоплава­
телни средства, с оглед довеждане до минимум 
нивото на неопределеност.
Чл. 21. Въз основа на информацията, съ­
брана чрез стратегическия анализ по чл. 18, и 
анализа на риска по чл. 20 верификационният 
орган осъществява същински анализ, който 
включва следните дейности:
1. посещения на обекта;
2. срещи с управленския и оперативния 
персонал;
3. преглед на документация и друга инфор­
мация;
4. вземане и анализ на проби при проверка 
на данните.
Чл. 22. (1) Проверката на представената 
информация се извършва на обекта, на който 
се намира инсталацията/въздухоплавателното 
средство, при възможност.
(2) При осъществяване на първата верифи­
кация по отношение на дадена инсталация/
въздухоплавателно средство задължително се 
извършва посещение на обекта.
(3) Верификационният орган може да из­
вършва внезапни проверки за установяване 
надеждността на докладваните данни.
(4) Резултатите от предишни верификацион­
ни процеси могат да се вземат под внимание, 
без да се използват като определящ фактор за 
обосновка на верификационното становище.
Чл. 23. (1) По време на същинския анализ 
верификационният орган проверява дали:
1. методологията за мониторинг, приложена 
от оператора, съответства на плана за мони­
торинг на инсталацията, който е одобрен по 
чл. 131г ЗООС; 
2. прилагането на плана за мониторинг, 
определен в разрешителното за емисии на 
парникови газове, е осигурило ниво на точност, 
съответстващо на изискваното от определените 
алгоритми;
3. данните в доклада за емисиите на пар­
никови газове съдържат пропуски, грешки 
или неточности, които водят до съществено 
несъответствие в докладваната информация;
4. са взети предвид всички полети в рамките 
на авиационната дейност, включена в прило­
жение № 6 към ЗООС;
5. съществува цялостна съгласуваност между 
съвкупните данни за изразходваното гориво и 
данните за закупеното или доставеното по друг 
начин гориво за въздухоплавателното средство.
(2) Верификационният орган оценява как­
то всяка отделна неточност в данните, така 
и сумата от отделните неточности, вземайки 
предвид всеки пропуск или грешка, които биха 
могли да доведат до съществено несъответствие 
с реалните стойности.
(3) Всяка констатирана неяснота, която има 
отношение към наличието и съществените не­
съответствия в данните, трябва да е напълно 
изяснена при същинския анализ. Това се уста­
новява и изяснява с наличната документация. 
(4) Преди да направи окончателно вери­
фикационно заключение, верификационният 
орган е длъжен да изиска от оператора на 
инсталацията/въздухоплавателното средство 
да представи липсващите данни, да обясни 
разликите в данните за емисиите на парникови 
газове или да преработи изчисленията.
(5) В края на същинския анализ верифика­
ционният орган потвърждава съответствието на 
верификационните дейности по етапи съгласно 
верификационния план и осъществения анализ 
на риска.